ROMÂNIA

JUDEŢUL PRAHOVA

ORAŞUL MIZIL

CONSILIUL LOCAL

DIRECȚIA DE ASISTENŢĂ SOCIALĂ

Mizil, Str. Blajului, nr. 5A, telefon/fax: 0244/250020, e-mail: asistsociala@primaria-mizil.ro

PROCEDURA de ACORDARE a AJUTORULUI SOCIAL

potrivit Legii nr. 416/2001 privind venitul minim garantat cu modificările și completările ulterioare

 Pașii pe care un solicitant de ajutor social trebuie să îi urmeze pentru a i se stabili dreptul la această prestație socială sunt următorii:

* La sediul DAS Mizil (str. Blajului, nr. 5A) se depune o cerere de către reprezentantul familiei sau de către persoana singură prin care se solicită acordarea ajutorului social;
* În termen de 15 zile de la înregistrarea cererii, personalul DAS Mizil efectuează ancheta socială la domiciliul solicitantului, acesta având obligația de a furniza toate informațiile privind membrii familiei, veniturile realizate de aceștia, precum și bunurile pe care le dețin în proprietate sau folosință;
* Ulterior efectuării anchetei sociale și a prezentării documentelor privind componența familiei și veniturile acesteia, se emite dispoziția de acordare sau respingere a dreptului la ajutor social în termen de maxim 10 zile lucrătoare de la efectuarea anchetei sociale.

Documente necesare pentru întocmirea dosarului de ajutor social:

* Copii documente de stare civilă – carte de identitate, carte de identitate provizorie, buletin de identitate, certificat de naștere, certificat de căsătorie, certificat de deces, hotărâre judecătorească definitivă de divorț, după caz;
* Documente doveditoare venituri – adeverințe salariat, cupoane pensii, șomaj, indemnizații, cupoane alocații de stat;
* Documente doveditoare bunuri – certificat fiscal de la serviciul de impozite și taxe local, adeverință de la registrul agricol;
* Adeverințe de elev;
* Dovada prezentării la AJOFM Prahova pentru luarea în evidența privind căutarea unui loc de muncă sau certificat medical de la medicul expert al asigurărilor sociale în situația în care persoana nu este aptă de muncă;
* Dosar cu șină.

Cererile tip se pun la dispoziție la sediul DAS Mizil sau pot fi descărcate de pe site-ul autorității locale, secțiunea ”Formulare Utile”.

 Dreptul la ajutor social se stabilește cu luna următoare depunerii cererii.

 **NOTĂ!**

ÎN CAZUL ÎN CARE SUNTEȚI BENEFICIAR AL UNEI ALTE PRESTAȚII SOCIALE – ALOCAȚIE DE SUSȚINERE - SE VA COMPLETA FORMULARUL DE CERERE DE MODIFICARE ȘI SE VOR ADUCE DOAR DOCUMENTE SPECIFICE OBȚINERII AJUTORULUI SOCIAL – ADEVERINȚĂ FORȚELE DE MUNCĂ, CERTIFICAT MEDICAL CONSTATATOR AL CAPACITĂȚII DE MUNCĂ!